<classify> KENYA imeizibeba nchi za Afrika Mashariki katika mashindano ya dunia ya riadha yaliyomalizika juzi Doha, Qatar baada ya kupata jumla ya medali 11 na kumaliza ya pili katika ushindi wa jumla nyuma ya Marekani.Uganda iko katika nafasi ya tisa katika ushindi wa jumla baada ya kupata medali mbili zote zikiwa ni za dhahabu, huku ikiwa katika nafasi ya pili nyuma ya Kenya katika nchi za Afrika Mashariki.Kenya imepata meali tano za dhahabu, mbili za fedha na nne za shaba na hivyo kujikusanyia jumla ya medali 12 wakati Uganda wakipata medali mbili za dhahabu na kuwa na jumla ya meali mbili.Tanzania na nchi zingine za Afrika Mashariki, Rwanda, Burundi na Sudan Kusini zimetoka kata, bila medali yoyote katika mashindano hayo yaliyoanza Septemba 27 hadi Oktoba 6 Doha.Uganda ambayo huko nyuma haikuwa vizuri katika riadha, imefanya vizuri baada ya kupata medali mbili za dhahabu. Tanzania katika mashindano hayo ilipeleka wanariadha wanne, mmoja akiwa mwanamke, watatu walishindwa kumaliza huku Aliphonce Simbu pekee akifanikiwa kumaliza marataho katika nafasi ya 16.  <topic>: MICHEZO 